11 พรรคเล็กประกาศหนุนหลัง “ประยุทธ์” นั่งนายกฯ นำพรรคพปชร.เป็นแกนนำจัดตั้งรัฐบาล
11 พรรคเล็กประกาศหนุนหลัง "ประยุทธ์" นั่งนายกฯ นำพรรคพปชร.เป็นแกนนำจัดตั้งรัฐบาล
11 พรรคเล็กประกาศหนุนหลัง "ประยุทธ์" นั่งนายกฯ นำพรรคพปชร.เป็นแกนนำจัดตั้งรัฐบาล
13 พ.ค. 2562

ผู้สื่อข่าวรายงานว่า ในวันนี้ (13 พ.ค.62) 11 พรรคการเมืองเล็ก ประกอบด้วย พลังชาติไทย ประชาภิวัฒน์ ไทยศรีวิไลย์ พลังไทยรักไทย ครูไทยเพื่อประชาชน ประชานิยม ประชาธรรมไทย พลเมืองไทย ประชาธิปไตยใหม่ พลังธรรมใหม่ และไทรักธรรม ได้จัดงานแถลงข่าวที่โรงแรมเซ็นทาราแกรนด์ ลาดพร้าว
โดย ประกาศให้การสนับสนุน พล.อ.ประยุทธ์ จันทร์โอชา หัวหน้า คสช. เป็นนายกรัฐมนตรี และสนับสนุนพลังประชารัฐเป็นแกนนำจัดตั้งรัฐบาล
ทั้งนี้ นายมงคลกิตติ์ สุขสินธารานนท์ หัวหน้าพรรคไทยศรีวิไลย์ แถลงว่า 11 พรรคการเมืองขนาดเล็ก ได้เห็นชอบร่วมกันที่จะสนับสนุน พล.อ.ประยุทธ์ จันทร์โอชา เป็นนายกรัฐมนตรี โดยจะสนับสนุนให้พรรคพลังประชารัฐ (พปชร.) เป็นแกนนำในการจัดตั้งรัฐบาล
“เราจะเข้าร่วมงานกับพรรคพลังประชารัฐ และสนับสนุนให้พล.อ.ประยุทธ์ เป็นนายกฯ รอบที่ 2” นายมงคลกิตติ์ กล่าว